Diari Oficial de la Generalitat Valenciana


Sumari del DOGV 864, del 08-07-1988 (1988/811608)

DECRET 96/1988, de 4 de juliol, del Consell de la Generalitat Valenciana, de renovació parcial dels òrgans de govern de les Caixes d'Estalvis fundades per Corporacions Locals de la Comunitat Valenciana.
----------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1988/07/04/96/dof/vci/html**

### Dades del document

Número de DOGV
:   864

Data del DOGV
:   08-07-1988

Secció del DOGV
:   DISPOSICIONS GENERALS

Número del document
:   1988/811608


Data del document
:   04-07-1988

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 96/1988, de 4 de juliol, del Consell de la Generalitat Valenciana, de renovació parcial dels òrgans de govern de les Caixes d'Estalvis fundadas per Corporacións Locals de la Comunitat Valenciana.  
La Sentència 49/1988, de 22 de març, del Tribunal Constitucional, declara inconstitucional i, per tant, nul l'últim paràgraf del número tres de l'article dos de la Llei 31/1985, de 2 d'agost, de regulació de les normes bàsiques sobre òrgans rectors de les Caixes d'Estalvis.  
Això exigeix adaptar els Estatuts i Reglaments pels quals es regeixen i la composició dels òrgans de govern de les Caixes d'Estalvis fundades per Corporacions Locals, al que preceptua la Sentència esmentada.  
Per aixà, a proposta del Conseller d'Economia i Hisenda i amb la deliberació prèvia del Consell de la Generalitat Valenciana en la sessió el dia 4 de juliol de 1988,  
DECRETE:  
Article primer  
Les Caixes d'Estalvis amb seu social a la Comunitat Valenciana, fundades per Corporacions Locals, hauran d'adaptar, abans del dia 15 de setembre de 1988, els seus Estatuts i les normes reguladores de designació dels òrgans rectors al que estableix la lletra A) del punt 1ª del veredicte de la Sentència del Tribunal Constitucional 49/1988, de 22 de març.  
Article segon  
Després de l'aprovació dels Estatuts i les Normes a què fa al·lusió l'article anterior, les Caixes d'Estalvis elevaran les disposicions esmentades a la Conselleria d'Economia i Hisenda per a l'aprovació definitiva.  
Article tercer  
El termini per a la constitució de les noves Assemblees Generals, resultat de la nova configuració legal, no serà superior a tres mesos comptadors des de la data de notificació de la Resolució aprovatòria dels Estatuts i les normes per la Conselleria d'Economia i Hisenda.  
Article quart  
En el termini màxim de dos mesos des de la publicació d'aquest Decret, les Caixes d'Estalvis comunicaran a la Conselleria d'Economia i Hisenda els membres que, per decisió de la Corporació Local fundadora, no els afectarà la Sentència del Tribunal Constitucional, de forma que es mantinga en cadascun dels òrgans de govern una representació equivalent a l'onze per cent del total.  
DISPOSICIO FINAL  
Es facultada la Conselleria d'Economia i Hisenda per a dictar les normes complementàries que siguen necessàries per a l'aplicació d'aquest Decret.  
València, 4 de juliol de 1988.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI